softcatala/Softcatala-Web-Texts-Dataset huggingface dataset:
Nemiver
2016-03-24 23:27:31

El Nemiver és un depurador gràfic creat com a programa independent que s'integra molt bé en l'entorn d'escriptori [GNOME](/wiki/Rebost:GNOME "Rebost:GNOME"). Actualment inclou un rerefons que utilitza el conegut depurador de GNU (gdb) per a depurar programes escrits en C o C++. 

De fet, és més que no pas un simple depurador amb interfície gràfica. És una plataforma que es pot ampliar a través de connectors basats en mòduls carregats de manera dinàmica. 

També proporciona una biblioteca de depuració basada en esdeveniments la qual altres projectes poden utilitzar (per exemple una aplicació que empri un depurador com a part d'un entorn de desenvolupament integrat). 

Nota Linux: La forma més senzilla d'instal·lar-lo és a través dels repositoris de la vostra distribució.
Nightingale
2016-03-24 23:27:36

El Nightingale és un reproductor multimèdia lliure multiplataforma per a Windows, OSX i GNU/Linux. En el mateix reproductor s'hi integra un navegador d'Internet basat en la tecnologia de Mozilla. Entre les característiques destaquen: 

  * Cerca i ordenament.
  * Ús de múltiples formats a través del GStreamer: 
    * Àudio: AAC, FLAC, Fairplay, MP3, Ogg Vorbis, WMA i WMA DRM (només a Windows).
    * Vídeo: MP4, M4V, MOV (aquests tres requereixen el Quicktime per a funcionar a Windows) OGV i WMV (només a Windows).
  * Escaneig de carpetes de l'ordinador de l'usuari per a trobar-hi fitxers d'àudio i vídeo.
  * Llistes de reproducció intel·ligents.
  * Transferència de música a i des dels iPod, iPhone, Nexus One, MTP, reproductors USB, targetes SD...
  * Integració amb les pàgines web que contenen elements multimèdia, permetent-los reproduir automàticament.
  * Possibilitat de subscriure's a podcasts i de descarregar fitxers MP3.
  * Interfície personalitzable amb plomatges i subfinestres instal·lables.
  * Possibilitat d'instal·lar extensions amb funcionalitats com mostrar la lletra de les cançons, informació de l'artista que s'està reproduint, etc.

El projecte va néixer com una bifurcació del Songbird, actualment desactualitzat.
Notepad++
2016-03-24 23:27:41

El Notepad++ és un editor de codi font lliure i un substitut de Notepad que suporta diversos llenguatges de programació. Funciona en entorn MS Windows i el seu ús està regulat per la llicència GPL. Basat en el potent component d'edició Scintilla, Notepad++ està escrit en C++ i utilitza l'API Win32 i STL, el que assegura una velocitat més ràpida d'execució i una mida més petita del programa. Mitjançant l'optimització de tantes rutines com sigui possible sense perdre la facilitat d'ús, Notepad++ intenta reduir les emissions mundials de diòxid de carboni. En utilitzar menys energia de la CPU, l'ordinador pot moderar la potència i reduir el consum d'energia, el que resulta en un ambient més verd. Nota: Per estar segurs que s'instal·la en català, durant el procés d'instal·lació cal comprovar i marcar si cal que s'instal·la aquesta localització.
ODStatistics
2016-03-24 23:27:46

ODStatistics és un conjunt de macros programats dins de fulls de càlcul de [LibreOffice Calc](https://www.softcatala.org/programes/libreoffice/) per realitzar diverses anàlisis de dades. El seu objectiu és ser utilitzat a l'àmbit educatiu, i de moment inclou diverses tècniques relacionades amb l'estadística descriptiva. Per utilitzar la versió catalana simplement obriu el menú principal (odstats.ods) i escolliu català a l'opció d'idioma. Nota: tots els fitxers que composen el paquet estadístic han d'estar al mateix directori amb permisos d'escriptura i lectura. Per a evitar-vos problemes a l'hora d'executar les macros també convé reduir el nivell de seguretat per macros en execució. Per a canviar dit nivell, simplement heu d'anar al menú Eines>Opcions>Seguretat>Seguretat de macros i reduir el nivell a mitjà, ja que de manera predeterminada el LibreOffice el té en el nivell "Alt" (A Mac OS l'opció Seguretat és troba al menú LibreOffice.org>Preferències). Nota important: solament funciona per a [LibreOffice](https://www.softcatala.org/programes/libreoffice/) versió 5.2.1 o superior.
OpenDocument Reader
2016-03-24 23:27:50

L'OpenDocument Reader és una petita aplicació que permet visualitzar documents en format OpenDocument (ODF). Podeu visualtizar documents de text (.odt), fulls de càlcul (.ods) i presentacions (.odp) en el format que utilitzen moltes aplicacions, com ara el [LibreOffice](https://www.softcatala.org/programes/libreoffice/ "Rebost:LibreOffice") o l'Apache OpenOffice. Es poden visualitzar els documents desats al dispositiu o a través de plataformes com GMail, Google Drive, Dropbox o Box.net, entre d'altres. També es permet l'edició dels documents. Nota: l'aplicació té publicitat.
OpenSUSE
2016-03-24 23:28:01

L'openSUSE és la distribució GNU/Linux resultat de l'adquisició per part de Novell de la distribució SUSE, i l'establiment d'una comunitat lliure de desenvolupament de la distribució, reanomenada d'aleshores ençà com a openSUSE. És una de les distribucions més populars de GNU/Linux. Inclou els escriptoris [GNOME](/wiki/GNOME "GNOME") i KDE, completament traduïts al català, a més de milers de paquets de programari, els principals dels quals disponibles en català. 

Aquesta versió que us n'oferim és la versió estàndard d'escriptori per a 32 bits en DVD. Si voleu altres versions, visiteu el lloc web d'openSUSE. 

Nota: tot i que des del primer moment es pot triar el català com a llengua de la instal·lació, encara en resten algunes parts per traduir, així com alguns elements del tauler de control.
OpenShot
2016-03-24 23:28:05

L'OpenShot és un editor de vídeo no lineal que pot treballar amb diversos formats. Permet modificar vídeos o crear-ne de nous important imatges i fitxers de so. Inclou desenes de transicions, plantilles per a crear títols, possibilitat d'utilitzar un efecte croma i molt més. Entre les seves característiques, destaquen: 

  * Permet l'ús de molts formats de vídeo, àudio i formats d'imatge (basat en ffmpeg).
  * Integració al GNOME (arrossegar i deixar anar).
  * Pistes múltiples pistes.
  * Edició del vídeo (mida, resolució, retall, ajust i altres).
  * Transicions de vídeo amb previsualitzacions en temps real.
  * Composició, superposicions d'imatges, marques d'aigua.
  * Animació de títols en 3D.
  * Plantilles de títols, creació de títols, subtítols.
  * Permet un ús amigable del format SVG, per crear i incloure títols i crèdits.
  * Desplaçament de crèdits de pel lícules.
  * Arrossegar i deixar anar la línia de temps.
  * Codificació de vídeo (basat en ffmpeg).
  * Zoom digital de videos.
  * Canvis de velocitat dels vídeos (càmera lenta, etc)
  * Transicions i màscares personalitzades
  * Canvia la mida dels vídeos (mida del fotograma)
  * Edició d'àudio
  * Efectes digitals de vídeo, incloent brillantor, gamma, tonalitat, escala de grisos, i més de 20 efectes de vídeo
OpenbravoPOS
2016-03-24 23:28:10

L'Openbravo POS és un programari de terminal de punt de venda dissenyat per a pantalles tàctils i compatible amb impressores de tiquets, escànners de codis de barra, etc. Openbravo POS facilita la feina diària dels treballadors d’un comerç oferint les següents funcions: 

  * Ajuda en la realització de cada venda
  * Inventari de productes
  * Generació de tiquets de compra
  * Tancament de caixa diari

Nota: Aquesta aplicació requereix Java i un motor de base de dades compatible instal·lat. Veure les [especificacions tècniques](http://wiki.openbravo.com/wiki/Openbravo_POS_technical_specifications).
Opera
2016-03-24 23:28:14

L'Opera és un navegador web gratuït que usa el motor de renderització Blink, el mateix que usa el [Chrome](/wiki/Rebost:Google_Chrome "Rebost:Google Chrome") L'Opera permet navegació per pestanyes, escalat de la pàgina, gestos de ratolí i disposa d'un gestor de baixades integrat. Té funcions de seguretat contra la pesca electrònica i protecció de programari maliciós i permet instal·lar-hi extensions per augmentar les funcionalitats o personalitzar-ne el comportament. També us pot interessar:

  * [Firefox](/wiki/Rebost:Firefox "Rebost:Firefox"), el navegador web de Mozilla de codi obert.
Opera Mini
2016-03-24 23:28:18

L' Opera Mini ofereix una manera lleugera de navegar per Internet per a tota mena de telèfons mòbils —també aquells menys potents. A diferència d'altres navegadors, el contingut no es dibuixa en el mateix mòbil sinó en servidors intermediaris.
OsmAnd
2016-03-24 23:28:23

L'OsmAnd (OpenStreetMap Automated Navigation Directions) és una aplicació per Android, iOS i Blackberry completament lliure i que es basa en la base de dades oberta d'OpenStreetMap. Permet l'ús de mapes de vectors i de tessel·les tant en línia com fora de línia. 

D'entre les seves característiques hi destaquen la cerca de punts d'interès, el càlcul i seguiment de rutes, l'ús dels modes a peu/bicicleta/cotxe, la creació i gestió de traces o l'enviament de dades directament a OpenStreetMap. 

## Mapa català per l'OsmAnd

Al Rebost de Softcatalà hi trobareu un mapa generat per Softcatalà que us permet tenir a l'OsmAnd tots els territoris de parla catalana en un únic mapa: [Mapa català per a l'OsmAnd](/wiki/Rebost:Mapa_catal%C3%A0_per_a_l%27OsmAnd "Rebost:Mapa català per a l'OsmAnd").
PDFCreator
2016-03-24 23:28:28

El PDFCreator és la manera més senzilla de crear els vostres PDF des de qualsevol programa, incloent-hi el Microsoft Office. Aquest programa s'instal·la una impressora virtual en Windows, i tots els documents que hi enviem seran convertits a PDF. Atenció: durant la instal·lació aquest programa ofereix instal·lar una barra de navegació que inclou publicitat. Us aconsellem desseleccionar-la durant la instal·lació.
PECES
2016-03-24 23:28:32

El programa PECES us permet jugar al tradicional Tangram, joc d'origen xinès. Consisteix en construir figures amb unes peces poligonals. El programa està disponible per a GNU/Linux, Windows, OSX OS, OS2 i per a Sugar. El PECES us permet: 

  * Jugar al tangram amb 39 modalitats distintes 
  * Crear les vostres pròpies figures 
  * Elaborar més de 18.000 figures proposades pel programa 
  * Conservar els vostres rècords personals 
  * Generar automàticament noves figures
Paquet català (valencià) per al Firefox
2016-03-24 23:28:41

Aquesta extensió instal·la el paquet de llengua de la variant valenciana del Firefox i configura el navegador automàticament perquè aparegui en valencià, sigui quina sigui la versió i la llengua en què tingueu el Firefox de base. Simplement cal que permeteu la instal·lació del paquet i seguiu les instruccions de la pantalla. Si voleu tornar a l'estat inicial i tenir el Firefox en la llengua o variant que teníeu abans, simplement cal que inhabiliteu (o suprimiu) el paquet de llengua, amb el nom de Català (valencià) Language Pack, des del gestor de complements. Si ho preferiu fer de forma manual, seguiu les instruccions de [la pàgina del paquet d'idioma](https://addons.mozilla.org/ca/firefox/addon/valencian-catalan-languag-9702). 

## Ajuda

  * [Firefox en valencià](http://www.softvalencia.org/guies/firefox-en-valencia/)



## Programari addicional

  * [Paquet català per al Firefox](https://www.softcatala.org/programes/paquet-catala-per-al-firefox/ "Paquet català per al Firefox")
  * Diccionaris: [català (general)](https://www.softcatala.org/programes/corrector-ortografic-de-catala-general-per-a-mozilla/ "Corrector ortogràfic de català \(general\) per a Mozilla") \- [català (valencià)](https://www.softcatala.org/programes/corrector-ortografic-de-catala-valencia-per-a-mozilla/ "Corrector ortogràfic de català \(valencià\) per a Mozilla")
  * [Aplicació completa del Firefox en català](https://www.softcatala.org/programes/firefox/ "Firefox")
Paquet català (valencià) per al LibreOffice
2016-03-24 23:28:46

El Paquet català (valencià) per al LibreOffice permet posar en valencià la interfície del LibreOffice en els sistemes operatius Linux i Mac. No hi ha paquet per a Windows. En aquesta fitxa us oferim el paquet d'interfície en l'estàndard valencià de la llengua catalana. També disposeu de la versió en variant general. Us pot interessar: 

  * [Paquet català per al LibreOffice](https://www.softcatala.org/programes/paquet-catala-per-al-libreoffice/ "Rebost:Paquet català per al LibreOffice").
  * [LibreOffice](https://www.softcatala.org/programes/libreoffice/ "Rebost:LibreOffice"). Instal·lador del paquet ofimàtic requerit per instal·lar el paquet valencià d'interfície.
Paquet català (valencià) per al Microsoft Office 2013
2016-03-24 23:28:51

El Paquet d'idioma català (valencià) per al Microsoft Office 2013 es pot aplicar sobre una instal·lació prèvia d'Office 2013 en qualsevol llengua. Inclou, de sèrie, el corrector ortogràfic de català (valencià). El pedaç només tradueix els programes Word, Excel, PowerPoint i Outlook; la resta de components (Access, InfoPath, Publisher i les Eines de Microsoft Office) no els tradueix, així com tampoc tradueix la documentació en línia del producte. Atenció: Aquest paquet requereix una llicència prèvia ja instal·lada i en funcionament de l'Office 2013, i només serveix per a la versió 2013.
Paquet català (valencià) per al Microsoft Office 2016
2016-03-24 23:28:56

El paquet d'idioma català (valencià) per al Microsoft Office 2016 es pot aplicar sobre una instal·lació prèvia d'Office 2016 en qualsevol llengua. Inclou, de sèrie, el corrector ortogràfic en català (valencià). 

El paquet només tradueix els programes Word, Excel, OneNote, PowerPoint i Outlook. No tradueix la resta de components, així com tampoc la documentació en línia del producte. 

Us oferim l'enllaç a la descarrega dels paquets de 32 bits, 64 bits i la documentació d'ajuda per fer-ne la instal·lació.
Paquet català (valencià) per al Thunderbird
2016-03-24 23:29:04

Aquest paquet permet tenir la interfície del [Thunderbird](/wiki/Rebost:Thunderbird "Rebost:Thunderbird") en català (valencià) sobre una versió ja instal·lada d'aquest mateix navegador en qualsevol altra llengua. 

### Instal·lació del complement

  1. Cliqueu amb el botó secundari a l'enllaç del vostre sistema operatiu i trieu l'opció «Anomena i desa...» per a baixar el fitxer i desar-lo al disc. 
  2. Des del Mozilla Thunderbird, obriu la finestra de Complements des del menú Eines. 
  3. Seleccioneu l'opció «Instal·la un complement des d'un fitxer», que trobareu al menú desplegable que apareix en clicar la icona d'un tauler adjacent a l'àrea de text de cerca. 
  4. També cal instal·lar l'extensió [Simple Locale Switcher](https://addons.mozilla.org/ca/firefox/addon/simple-locale-switcher/). 


  * [Totes les versions del paquet valencià](https://addons.mozilla.org/ca/thunderbird/addon/valencian-catalan-languag-9730/versions/)
Paquet català per a l'Irfanview
2016-03-24 23:29:16

L'IrfanView és un senzill, però ràpid, visualitzador i editor d'imatges que pot gestionar els formats gràfics més importants: BMP, DIB, JPEG, GIF, GIF animat, PNG, PCX, TIFF multipàgina, TGA i altres. A més, permet arrossegar i deixar, visualitzar directoris, treballar amb TWAIN, fer presentacions de diapositives, convertir fitxers en massa, i modificar les imatges pel que fa a la profunditat del color, retallar-les, difuminar-les i aguditzar-les. Us oferim el paquet de català. Cal tenir instal·lat prèviament l'Irfanview, que podeu obtenir a la seva pàgina web. Nota: Si un cop instal·lat el paquet de català aquest no us apareix en aquest idioma, aneu a Options>Properties/Settings...>Languages i trieu el català...
Paquet català per al Firefox
2016-03-24 23:29:25

Aquesta extensió instal·la un paquet de llengua català del Firefox i configura el navegador automàticament perquè aparegui en català, sigui quina sigui la versió i la llengua en què tingueu el Firefox de base. Simplement cal que permeteu la instal·lació del paquet i seguiu les instruccions de la pantalla. Si voleu tornar a l'estat inicial i tenir el Firefox en la llengua en que el teníeu abans, simplement cal que inhabiliteu (o suprimiu) l'extensió, amb el nom Mozilla en català, des del gestor de complements. Si voleu el Firefox directament en català (recomanat), baixeu el [Firefox en català](https://www.softcatala.org/programes/firefox/ "Mozilla Firefox"). Si voleu configurar tot el vostre sistema en català (Firefox inclòs), baixeu el [Catalanitzador de Softcatalà](/catalanitzador/ "Catalanitzador de Softcatalà"). 

## Programari addicional

  * [Paquet català (valencià) per al Firefox](https://www.softcatala.org/programes/paquet-catala-valencia-per-al-firefox/ "Paquet català \(valencià\) per al Firefox")
  * Diccionaris: [català (general)](https://www.softcatala.org/programes/corrector-ortografic-de-catala-general-per-a-mozilla/ "Corrector ortogràfic de català \(general\) per a Mozilla") \- [català (valencià)](https://www.softcatala.org/programes/corrector-ortografic-de-catala-valencia-per-a-mozilla/ "Corrector ortogràfic de català \(valencià\) per a Mozilla")
  * [Aplicació completa del Firefox en català](https://www.softcatala.org/programes/firefox/ "Mozilla Firefox")
Paquet català per al LibreOffice
2016-03-24 23:29:30

El paquet català per al LibreOffice permet posar en català la interfície del LibreOffice en els sistemes operatius Linux i Mac. Si busqueu el paquet per a Windows, heu de descarregar l'instal·lador complet i seguir les instruccions següents: [instal·lar el LibreOffice en català per a Windows](https://www.softcatala.org/programes/libreoffice/#en-catala) En aquesta fitxa us oferim el paquet d'interfície en l'estàndard general. També disposeu de la versió en variant valenciana. 

## Informació addicional

  * [Versió del paquet d'interfície en valencià](https://www.softcatala.org/programes/paquet-catala-valencia-per-al-libreoffice/ "Rebost:Paquet català \(valencià\) per al LibreOffice").
  * [LibreOffice](https://www.softcatala.org/programes/libreoffice/ "Rebost:LibreOffice"). Instal·lador del paquet ofimàtic requerit per instal·lar el paquet català d'interfície.
Paquet català per al Maemo 5
2016-03-24 23:29:34

El Maemo 5 és el sistema operatiu sota el dispositiu mòbil Nokia N900. Es tracta d'un sistema operatiu basat en GNU/Linux, i que utilitza el mateix sistema de paquets de [Debian](/wiki/Rebost:Debian "Rebost:Debian"). 

De fabrica no ve amb la interfície en català, i aquest paquet permet afegir-hi aquesta llengua.
Paquet català per al Microsoft Office 2003
2016-03-24 23:29:39

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El Paquet d'idioma català per al Microsoft Office 2003 es pot aplicar sobre una instal·lació prèvia d'Office 2003 en qualsevol llengua. Inclou, de sèrie, el corrector ortogràfic de català. El pedaç només tradueix els programes Word, Excel, PowerPoint i Outlook; la resta de components (Access, InfoPath, Publisher i les Eines de Microsoft Office) no els tradueix, així com tampoc tradueix la documentació en línia del producte. Atenció: Aquest paquet requereix una llicència prèvia ja instal·lada i en funcionament de l'Office 2003, i només serveix per a la versió 2003.
Paquet català per al Microsoft Office 2007
2016-03-24 23:29:42

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El paquet d'idioma català per al Microsoft Office 2007 es pot aplicar sobre una instal·lació prèvia d'Office 2007 en qualsevol llengua. Inclou, de sèrie, el corrector ortogràfic en català. El paquet només tradueix els programes Word, Excel, PowerPoint i Outlook. No tradueix la resta de components (Access, InfoPath, Publisher i les Eines de Microsoft Office), així com tampoc la documentació en línia del producte. Atenció: El Microsoft Office 2007 només funciona amb Windows 2000, Windows XP, Windows Vista i Windows 7. Aquest paquet requereix una llicència prèvia de Microsoft Office 2007 ja instal·lada i en funcionament.
Paquet català per al Microsoft Office 2010
2016-03-24 23:29:46

Atenció: Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà"). El paquet d'idioma català per al Microsoft Office 2010 es pot aplicar sobre una instal·lació prèvia d'Office 2010 en qualsevol llengua. Inclou, de sèrie, el corrector ortogràfic en català. El paquet només tradueix els programes Word, Excel, OneNote, PowerPoint i Outlook. No tradueix la resta de components, així com tampoc la documentació en línia del producte. Us oferim l'enllaç a la descarrega dels paquets de 32 bits, 64 bits i la documentació d'ajuda per fer-ne la instal·lació. Atenció: El Microsoft Office 2010 només funciona amb Windows XP, Windows Vista i Windows 7. Aquest paquet requereix una llicència prèvia del Microsoft Office 2010 ja instal·lada i en funcionament.
Paquet català per al Microsoft Office 2013
2016-03-24 23:29:50

Atenció: Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà"). El paquet d'idioma català per al Microsoft Office 2013 es pot aplicar sobre una instal·lació prèvia d'Office 2013 en qualsevol llengua. Inclou, de sèrie, el corrector ortogràfic en català. El paquet només tradueix els programes Word, Excel, OneNote, PowerPoint i Outlook. No tradueix la resta de components, així com tampoc la documentació en línia del producte. Us oferim l'enllaç a la descarrega dels paquets de 32 bits, 64 bits i la documentació d'ajuda per fer-ne la instal·lació.
Paquet català per al Microsoft Office 2016
2016-03-24 23:29:54

El paquet de llengua català per al Microsoft Office 2016 es pot aplicar sobre una instal·lació prèvia d'Office 2016 en qualsevol llengua. Inclou, de sèrie, el corrector ortogràfic en català. El paquet només tradueix els programes Word, Excel, OneNote, PowerPoint i Outlook. No tradueix la resta de components, així com tampoc la documentació en línia del producte. Us oferim l'enllaç a la descarrega dels paquets de 32 bits, 64 bits i la documentació d'ajuda per fer-ne la instal·lació.
Paquet català per al SeaMonkey
2016-03-24 23:29:58

Aquest paquet permet tenir la interfície del [SeaMonkey](https://www.softcatala.org/programes/seamonkey/ "Rebost:SeaMonkey") en català sobre una versió ja instal·lada d'aquest mateix navegador en qualsevol altra llengua. Llavors podeu triar la llengua de la interfície des de la categoria Aparença de les preferències generals. Caldrà que reinicieu el navegador per a activar-ho. Si no us aparegués la interfície completament en català, primer seleccioneu-la en anglès. A continuació reinicieu el navegador (estarà en anglès llavors), i torneu a activar-la en català seguint el procediment anterior.
Paquet català per al Thunderbird
2016-03-24 23:30:03

Aquest paquet permet tenir la interfície del [Thunderbird en català](https://www.softcatala.org/programes/paquet-catala-per-al-thunderbird/ "Rebost:Thunderbird") sobre una versió ja instal·lada d'aquest mateix navegador en qualsevol altra llengua. Instaŀleu-vos, abans que res, l'extensió [Simple Locale Switcher](https://addons.mozilla.org/en-US/thunderbird/addon/simple-locale-switcher/) (si utilitzeu una versió antiga del Thunderbird, proveu amb el [Locale Switcher](https://addons.mozilla.org/ca/thunderbird/downloads/latest/356)). Aquesta afegeix l'opció per a canviar la llengua de la interfície de l'usuari.

### Instaŀlació de complements

  1. Cliqueu amb el botó secundari a l'enllaç del vostre sistema operatiu i trieu l'opció «Anomena i desa...» per a baixar el fitxer i desar-lo al disc.
  2. Des del Mozilla Thunderbird, obriu la finestra de Complements des del menú Eines.
  3. Cliqueu al botó «Instal·la», trobeu el fitxer que heu baixat i cliqueu a «D'acord».
Paquet català per al Total Commander
2016-03-24 23:30:09

El Total Commander és un programa per a Windows que reemplaça el gestor de fitxers. El Total Commander pot gestionar formats ZIP/ARJ/LHA/RAR/UC2/TAR/GZ/CAB/ACE, unitats ZIP, recerques ampliades, visualització ràpida, funció d'arrosegar i deixar des de i cap a l'explorador o l'escriptori. També disposa de client d'FTP, accés directe al Veïnatge de la xarxa, directori d'historial i llista d'èxits (hotlist), descodificació UUencode i divisió/combinació de fitxers. 

Novetats: 

  * Connectors del visor intern Lister (wlx), que permeten visualitzar o reproduir de forma ràpida molts formats de fitxer. 
  * Connectors de formats de compressió (wcx), que permeten gestionar arxius en diversos formats. 
  * Connectors de sistema de fitxers (wfx), que permeten accedir altres sistemes, com particions Linux o servidors sftp. 
  * Connectors de descripció (wdx), que permeten extreure informació de diversos tipus de fitxers o cercar fitxers amb atributs addicionals. 



Nota: Només s'enllaça el paquet català, que és gratuït. Necessiteu tenir instal·lat prèviament el programa. Un cop baixat el paquet català, executeu el Total Commander i feu doble clic al paquet de llengua des del propi Total Commander.

  
  


### Avís important

Sou el traductor d'aquest programa? Contacteu amb els responsables del Rebost!
Paquet d'ajuda en català (valencià) del LibreOffice
2016-03-24 23:30:13

El paquet d'ajuda en català (valencià) del LibreOffice posa en valencià l'ajuda d'aquest paquet ofimàtic. Cal tenir instal·lat el [LibreOffice](https://www.softcatala.org/programes/libreoffice/ "Rebost:LibreOffice"), el qual permet triar la llengua d'instal·lació del paquet però, ara per ara, l'ajuda s'ha d'instal·lar amb un paquet a banda. En el cas de la plataforma OSX, el paquet d'ajuda en català (valencià) va inclòs en el paquet de llengua. En aquesta fitxa us oferim el paquet d'ajuda en la variant valenciana de la llengua catalana. També disposeu de la versió en l'[estàndard general](https://www.softcatala.org/programes/paquet-dajuda-en-catala-del-libreoffice/ "Rebost:Paquet d'ajuda en català del LibreOffice"). 

## Informació addicional

  * [LibreOffice](https://www.softcatala.org/programes/libreoffice/ "Rebost:LibreOffice"). Instal·lador del paquet ofimàtic requerit per instal·lar el paquet d'ajuda en català (valencià) del LibreOffice
Paquet d'ajuda en català del LibreOffice
2016-03-24 23:30:17

El paquet d'ajuda en català del LibreOffice posa en català l'ajuda d'aquest paquet ofimàtic. Cal tenir instal·lat el [LibreOffice](https://www.softcatala.org/programes/libreoffice/ "LibreOffice"), el qual permet triar la llengua d'instal·lació del paquet però, ara per ara, l'ajuda s'ha d'instal·lar amb un paquet a banda. En el cas de la plataforma OSX, el paquet d'ajuda en català va inclòs en el paquet de llengua. En aquesta fitxa us oferim el paquet d'ajuda en l'estàndard general de la llengua catalana. També disposeu de la versió en [variant valenciana](https://www.softcatala.org/programes/paquet-dajuda-en-catala-valencia-del-libreoffice/ "Paquet d'ajuda en català \(valencià\) del LibreOffice") de l'ajuda.  

## Informació addicional

  * [LibreOffice](https://www.softcatala.org/programes/libreoffice/ "LibreOffice"). Instal·lador del paquet ofimàtic requerit per instal·lar el paquet d'ajuda en català del LibreOffice
Paquet d'interfície en català per al Windows 10
2016-03-24 23:30:21

Atenció: La manera més senzilla d'instal·lar aquest paquet és mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà"). El Paquet d'interfície en català per al Windows 10, de Microsoft, permet una traducció parcial al català de totes les edicions en anglès, espanyol i francès del Windows 10. El paquet disposa de dues versions, una per a 32 bits i una altra per a 64 bits. Un cop instal·lat, trobareu que els principals elements de la interfície d'usuari estan traduïts, incloent-hi el tauler de control i pràcticament totes les eines habituals que es poden fer servir durant una sessió normal d'ús del Microsoft Windows 10. Les parts no traduïdes al català es mostraran en la llengua base (espanyol o francès).
Paquet d'interfície en català per al Windows 7
2016-03-24 23:30:24

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El Paquet d'interfície en català per al Windows 7, de Microsoft, permet una traducció parcial al català de totes les edicions en espanyol i francès del Windows 7. El paquet disposa de dues versions, una per 32 bits i una altra per 64 bits. Trieu un paquet o l'altre en funció de la vostra versió del Windows 7. Un cop instal·lat, trobarem que els principals elements de la interfície d'usuari estan traduïts, incloent-hi el tauler de control i pràcticament totes les eines habituals que podem fer servir durant una sessió normal d'ús del Microsoft Windows 7. Les parts no traduïdes al català es mostraran en la llengua base (espanyol o francès). El paquet, un cop instal·lat, es pot desinstal·lar sense cap mena de problema; deixa el sistema tal com el teníem abans i és compatible amb totes les aplicacions que ja tinguem instal·lades. Atenció: En general aquest paquet NOMÉS funciona sobre el Windows 7 en espanyol o francès. Si disposeu de la versió Ultimate del Windows 7 en una altra llengua, per posar-la en català necessitareu instal·lar-hi primer el paquet d'espanyol o francès. El paquet pel Windows 7 no funciona en altres versions anteriors de Windows (95, 98, Me, 2000, XP o Vista).
Paquet d'interfície en català per al Windows 8
2016-03-24 23:30:28

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El Paquet d'interfície en català per al Windows 8, de Microsoft, permet una traducció parcial al català de totes les edicions en anglès, espanyol i francès del Windows 8. El paquet disposa de dues versions, una per 32 bits i una altra per 64 bits. Un cop instal·lat, trobarem que els principals elements de la interfície d'usuari estan traduïts, incloent-hi el tauler de control i pràcticament totes les eines habituals que podem fer servir durant una sessió normal d'ús del Microsoft Windows 8. Les parts no traduïdes al català es mostraran en la llengua base (espanyol o francès).
Paquet d'interfície en català per al Windows 81
2016-03-24 23:30:32

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El Paquet d'interfície en català per al Windows 8.1, de Microsoft, permet una traducció parcial al català de totes les edicions en anglès, espanyol i francès del Windows 8.1. El paquet disposa de dues versions, una per 32 bits i una altra per 64 bits. Un cop instal·lat, trobarem que els principals elements de la interfície d'usuari estan traduïts, incloent-hi el tauler de control i pràcticament totes les eines habituals que podem fer servir durant una sessió normal d'ús del Microsoft Windows 8.1. Les parts no traduïdes al català es mostraran en la llengua base (espanyol o francès).
Paquet d'interfície en català per al Windows Vista
2016-03-24 23:30:36

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El Paquet d'interfície en català per al Windows Vista, realitzat per Microsoft, permet una traducció parcial al català de les edicions en espanyol o francès del Windows Vista. Un cop instal·lat, trobarem que els principals elements de la interfície d'usuari estan traduïts, incloent-hi el Tauler de control, l'Internet Explorer i pràcticament totes les eines habituals que podem fer servir durant una sessió normal d'ús del Microsoft Windows Vista. El paquet, un cop instal·lat, es pot desinstal·lar sense cap mena de problema; deixa el sistema tal com el teníem abans, i és compatible amb totes les aplicacions que ja tinguem instal·lades. Nota: Aquest paquet no serveix per a les versions del Windows Vista de 64 bits, que no es poden posar en català.
Paquet d'interfície en català per al Windows XP
2016-03-24 23:30:40

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) El Paquet d'interfície en català per al Windows XP, de Microsoft, permet una traducció parcial al català de les edicions en espanyol del Windows XP Professional o Home edition. Un cop instal·lat, trobarem que els principals elements de la interfície d'usuari estan traduïts, incloent-hi el tauler de control i pràcticament totes les eines habituals que podem fer servir durant una sessió normal d'ús del Microsoft Windows XP. El paquet, un cop instal·lat, es pot desinstal·lar sense cap mena de problema; deixa el sistema tal com el teníem abans i és compatible amb totes les aplicacions que ja tinguem instal·lades. Atenció: Aquest paquet NOMÉS funciona sobre el Windows XP Professional i Home en espanyol. No funciona sobre versions en altres llengües (anglès, per exemple) ni en altres versions anteriors de Windows (95, 98, Me, 2000 o NT 4.0).
Photoscape
2016-03-24 23:30:44

El PhotoScape és un programa d'edició gràfica que permet editar fàcilment fotografies preses des de càmeres digitals o telèfons mòbils. És una eina senzilla pensada per fer els retocs bàsics necessaris per a ús domèstic. El PhotoScape proporciona una interfície d'usuari senzilla per a realitzar millores comunes a fotografies, incloent l'ajust de color, talls, canvi de mida, impressió d'imatge i creació d'animacions GIF. Les funcions principals del Photoscape són: 

  * Visualització i organització de fotografies
  * Edició de fotografies: millorar el balanç de colors, canviar la mida o afegir efectes
  * Procés en lot de diverses fotos alhora, canviar ara canviar el nom de diverses fotos alhora.
  * Creació de pòsters i animacions GIF a partir de diferents fotografies individuals.
  * Impressió de fotografies per a ocasions especials: com la foto del passaport o calendaris
  * Conversió a diferents formats gràfics
PhpGedView
2016-03-24 23:30:50

El PhpGedView és un programa que permet veure i editar en línia arbres genealògics en un lloc web. Incorpora gràfics, informes i llistats molt potents, diversos formats de presentació, elecció d’idioma i un sistema d’arbre genealògic interactiu, vistós i intuïtiu. 

També incorpora una completa capacitat d’edició, restriccions de privadesa, pot importar/exportar fitxers GEDCOM (estàndard internacional per a aplicatius genealògics) i permet l'ús de fitxers multimèdia (documents, imatges, etc). Totes les entrades disposen d’ajuda directa i immediata de forma que l’usuari sempre pot accedir a informació sobre el funcionament, sense que li calgui buscar-la al manual. 

Disposa de la capacitat de col·laboració en temps real entre diversos investigadors/col·laboradors genealògics. Les modificacions de les dades genealògiques sempre estan disponibles en temps real al lloc web i accessibles als usuaris.
PicPick
2016-03-24 23:30:56

El PicPick és un programa de captura de pantalla amb capacitats d'edició. El programa pot capturar la pantalla sencera, la finestra activa, seccions de l'escriptori, un requadre i més opcions. Aquestes operacions es poden fer de manera molt còmoda gràcies a les dreceres de teclat que l'usuari pot configurar. Un cop realitzada la captura, a l'editor de PicPick es pot millorar la lluminositat, el contrast, dibuixar amb el pinzell, escriure, rotar la imatge, etc. A més, es poden enviar les captures directament a diverses xarxes socials, com ara Facebook o Twitter. La versió que us oferim és una versió gratuïta només per a ús personal. Per a un ús comercial, n'hi ha una versió de pagament.
Picasa
2016-03-24 23:31:01

El Picasa és un excel·lent organitzador de fotografies i vídeos desenvolupat per Google que us ajuda a trobar, editar i compartir; cada cop que l'obriu, localitza totes les fotos i vídeos que teniu a l'ordinador (fins i tot aquelles de què us havíeu oblidat) i les classifica en àlbums visuals, organitzats per data, amb noms de carpeta fàcils d'identificar. Nota 1: El programa es mostra en l'idioma del sistema. Si no us surt en català, aneu a Tools>Options i trieu el català. Nota 2: Google ha deixat de desenvolupar aquest programa, de manera que no se'n publicarà cap nova actualització. El programa pot desaparèixer aviat del repositori de descàrrega.
Pidgin
2016-03-24 23:31:05

El Pidgin és un client de missatgeria instantània que permet comunicar-vos amb els vostres amics en temps real. És compatible amb les xarxes AIM, ICQ, MSN Messenger, Yahoo!, XMPP (Jabber i Google Talk), Gadu-Gadu, SILC, SIP/SIMPLE, GroupWise Messenger, Zephyr, MySpaceIM, IRC, i QQ. A més a més, us permet estar connectat simultàniament a diferents xarxes de missatgeria instantània des d'un únic programa. El Pidgin us ofereix opcions de transferència de fitxers, de presència d'usuaris, de videoconferència, de llistes d'amics i d'enregistrament de converses, entre moltes d'altres. Nota Linux: La forma més senzilla d'instal·lar-lo és a través del sistema de paquets que hi hagi disponible a la vostra distribució.  

### Avís important

AVÍS: Ens cal gent per garantir que les properes versions d'aquesta aplicació continuïn en català. [Voleu ajudar-hi](/wiki/Projectes/Rebost/Traduccions "Projectes/Rebost/Traduccions")?
Planner
2016-03-24 23:31:10

El Planner és una aplicació de gestió de projectes. Permet crear tasques, gràfics de Gantt, definir l'assignació de recursos a tasques. Permet importar del format de fitxer Microsoft Project XML i exportar a HTML i el seu propi format. 

Nota Windows: La instal·lació és en anglès. Durant la instal·lació seleccioneu l'opció Translations. Un cop finalitzada, el programa es mostrarà en l'idioma de configuració del Windows. Si no es mostra en català, aneu a Opcions regionals i de llengua del Windows i seleccioneu el català.
PoNewEdit
2016-03-24 23:31:15

El PoNewEdit és de fitxers .po, utilitzats per multitud de programes multilingües. 

Entre les seves característiques, destaquen: 

  * Per a facilitar la traducció amb traductors automàtics i revisió de la traducció realitzada amb editors externs, aquest programa permet la còpia de tots o alguns dels missatges a traduir al porta-retalls, i el procés invers d'enganxat de les traduccions realitzades. 


  * Verifica la igualtat en el nombre dels paràmetres a reemplaçar en els missatges (per exemple, en pascal: %d i %s). 


  * Còpia, amb condicions, de missatge original a traduït del mateix fitxer o importa el traduït d'un altre arxiu po. 


  * Ordena, temporalment, segons el contingut d'un o més camps. 


  * Marca, temporalment, els registres (per exemple, com a resultat de la recerca d'una cadena de caràcters). 


  * Està totalment adaptat per a persones amb dificultat visual: moderada (podent-se augmentar la mida de les lletres) o fonda o amb ceguesa (persones que precisen un lector de pantalla).
Poedit
2016-03-24 23:31:20

El Poedit és un editor lliure i multiplataforma de catàlegs gettext (fitxers .po i .pot), un dels formats més comuns per a la localització de programari. Algunes de les seves característiques són: 

  * A diferència d'altres editors de catàlegs, el Poedit mostra les dades de forma molt compacta. Els missatges a traduir es mostren en una llista, de manera que pugueu navegar per catàlegs de mida considerable i tenir una idea immediata de com en són de grans, quina quantitat de missatges se n'han traduït, quins s'han de revisar i quins queden per traduir.
  * Realça els espais en blanc.
  * Els missatges que queden per traduir i aquells a revisar es mostren al capdamunt de la llista.
  * Compilació automàtica de fitxers binaris .mo (opcional)
  * Actualització automàtica de les capçaleres dels fitxers PO
  * El navegador de referències permet veure on i en quin context s'utilitza el missatge a traduir.
  * Es pot utilitzar per a escanejar el codi forn i trobar els missatges traduïbles.
  * Integració amb els escriptoris KDE i GNOME, tot i que de manera opcional i no és necessari utilitzar-los.
  * Funcionament amb UTF-8. El Poedit pot treballar amb totes les codificacions del sistema operatiu i treballa internament amb Unicode.
  * Permet commutar entre diferents formats de final de línia (cosa que és útil si s'han d'editar catàlegs en diferents sistemes operatius).
  * La funció de memòria de traducció automatitza la traducció de frases freqüents. El Poedit pot reutilitzar les dades de traducció de fitxers PO, MO i RPM.
  * Diàleg de cerca que permet una navegació ràpida dins del catàleg.
  * Edició de comentaris
  * Gestor de catàlegs.
  * Admet l'Unicode al Windows NT/2000/XP (i parcialment al Windows 9x), així com al sistemes Unix/Linux amb el GTK+ 2.x.

Nota Linux: Cerqueu el Poedit als repositoris de la vostra distribució per a una instal·lació més senzilla.

## Informació addicional

  * [Configurar PoEdit amb memòries de traducció](/wiki/Configurar_PoEdit_amb_mem%C3%B2ries_de_traducci%C3%B3 "Configurar PoEdit amb memòries de traducció")
Pola
2016-03-24 23:31:24

El Pola proporciona una manera fàcil i ràpida de crear imatges Polaroid a partir de qualsevol foto digital. Està basat en la idea original del programa Polaroid.exe. Amb un simple arrossega i deixa anar, Pola converteix qualsevol imatge en una fotografia Polaroid. 

El Pola inclou les següents accions: 

  * Canvi de rodet: permet triar el rodet que es vol fer servir. 
  * Multisessió amb Polacam: permet crear diverses fotos Polaroid amb una tirada. 
  * Afegiu un comentari: permet afegir un comentari a les fotos Polaroid. 



Nota: El programa es mostra per defecte en anglès. Cal canviar la llengua anant a Languages.
QDacco
2016-03-24 23:31:29

El qDacco és una aplicació gràfica que permet consultar el diccionari català<\-->anglès Dacco d'una manera més còmoda que mitjançant un PDF o a través de la web. A més, ofereix una interfície molt usable i una interacció directa amb la comunitat; permetent, des del programa, enviar-hi suggeriments, reportar paraules que no existeixen, etc. 

Dacco és un diccionari Català-Anglès, Anglès-Català escrit sense basar-se en cap altre diccionari existent. Ha estat fet per gent tant catalanoparlant com angloparlant, de forma col·laborativa. 

Dacco té una alta qualitat, amb un nombre d'entrades suficient per l'ús cotidià (més de 10.000). A més a més, i gràcies al seu mètode de treball és senzill proposar noves paraules, suggerències, etc. a través de la web o de qDacco, tal i com es veurà més endavant. 

Tot el diccionari s'ofereix sota llicència LGPL, que permet la seva utilització en qualsevol àmbit sense privacions. 

Nota Linux: Hi ha distribucions que el tenen com a paquet al seu repositori.
RAC1
2016-03-24 23:31:33

Amb l'aplicació oficial de RAC1 podeu gaudir en tot moment de la programació de l'emisora i de les noves funcionalitats que ofereix: 

  * escolteu en directe RAC1 


  * conegueu al detall tots els programes de la cadena de ràdio 


  * escolteu els podcasts íntegres de cada programa i de les seccions que més us agradin de les darreres 10 setmanes 


  * accediu a les últimes notícies i als esdeveniments destacats que us oferim 


  * participa amb els programes de la ràdio enviant des del vostre dispositiu un missatge de text, una foto o un vídeo a través de l’Espai Rac.
RRRummy
2016-03-24 23:31:39

El RRRummy és un programa per jugar a jocs de taula basats en el conegut Tile Rummy (Rummikub), amb moltes variants i alternatives totalment configurables, es juga usant cartes (baralla francesa) o fitxes numèriques. 

  * Es pot jugar de forma Local, contra el programa (jugadors virtuals), o jugar On-line contra d'altres persones (màxim 4 jugadors per taula).
Receptes.cat
2016-03-24 23:31:43

Receptes.cat es una aplicació per a l'Android que permet consultar receptes de cuina en català, així com publicar les nostres pròpies receptes i compartir coneixements de cuina entre altres usuaris de l'aplicació.
Recull de termes de Microsoft
2016-03-24 23:31:46

Els glossaris de les aplicacions més recents que Microsoft ha traduït al català. Aquests glossaris contenen la frase original en anglès emparellada amb la seva traducció al català. Aquest fitxer conté els glossaris oficials de Microsoft, en ASCII delimitat, per a les versions catalanes del Microsoft Excel 95, Microsoft Windows 98 i Microsoft Internet Explorer 4.0.
Recull de termes de Softcatalà
2016-03-24 23:31:49

Avís important: el Recull de termes ha estat substituït pel projecte [Terminologia](https://www.softcatala.org/recursos/terminologia.html).

* * *

És un recull de termes informàtics en anglès amb la corresponent traducció al català, elaborat i actualitzat de manera continuada per Softcatalà. Aquests termes han estat extrets dels textos originals en anglès dels diferents programes que Softcatalà ha traduït fins ara, o que estan en procés de traducció.

Aquest document és una eina important i útil per a l'equip de traductors de Softcatalà ja que inclou les traduccions de gairebé 1.967 entrades, algunes de les quals apareixen força sovint en els textos que cal traduir i per a les quals -de vegades- resulta força enrevessat de trobar una traducció adequada i coherent. En altres ocasions, les traduccions ja estan normalitzades i Softcatalà es limita a deixar-ne constància en aquest recull. La conveniència d'aquesta eina es fa evident quan en la traducció d'un mateix producte informàtic -i a causa de la magnitud d'aquest- hi intervenen diferents traductors. El fet de poder consultar la mateixa font de dades permet assegurar que tots els implicats en un projecte determinat faran servir les mateixes traduccions per als mateixos termes a traduir, de manera que s'optimitzarà la consistència dels textos. Veureu que alguns termes tenen més d'una traducció al català, ja que el camp de les traduccions no és una ciència exacta, però apareix en primer lloc la més habitual o lògica. En altres ocasions veureu que alguns termes tenen més d'una entrada; això és degut al fet que la traducció al català varia en funció del context en el qual aquests apareixen. Cal dir que totes les traduccions s'han d'interpretar en l'àmbit de la informàtica. Softcatalà compta amb el suport del Centre de Terminologia TERMCAT, entitat que s'encarrega de revisar el contingut del Recull de termes i suggerir els canvis que considera oportuns, fruit de l'acord de col·laboració que hi ha entre aquestes dues entitats des de juny de 1999.
Remote
2016-03-24 23:31:54

El Remote és una eina per accedir a la vostra llibreria multimèdia de l'[iTunes](/wiki/Rebost:ITunes "Rebost:ITunes") des de l'iPhone. Controleu les cançons que es reprodueixen a l'ordinador a distància.
Rhythmbox
2016-03-24 23:31:58

El reproductor de música Rhythmbox és una aplicació integral de gestió de música, originalment inspirat en l'iTunes d'Apple. És programari lliure, dissenyat per a treballar bé dins de l'escriptori GNOME. El Rhythmbox disposa de moltes característiques, incloent-hi: 

  * Navegador de música fàcil d'utilitzar
  * Cerca i ordenament
  * Ús de múltiples formats a través del GStreamer
  * A Ubuntu, integració de la botiga de música Ubuntu One
  * Utilització de ràdio per Internet, incloent last.fm
  * Llistes de reproducció
  * Efectes de visualització per l'audio
  * Transfereix música a i des de els iPod, mòbils Android, MTP, i reproductors USB
  * Mostra les portades dels discs i les lletres de les cançons descarregades d'Internet
  * Reprodueix, extreu i grava CD d'àudio
  * Descarrega automàticament podcast d'àudio
  * Navegació, previsualització i descàrrega d'àlbums de Magnatune i Jamendo

Nota: La instal·lació es fa a través dels repositoris de les distribucions Linux.